नल्लमला पहाड़ियाँ
नल्लमला पहाड़ियाँ (Nallamala Hills) भारत के दक्षिणी भाग में पूर्वी घाट पर्वतमाला का भाग है जो आन्ध्र प्रदेश राज्य के रायलसीमा क्षेत्र और तेलंगाना के महबूबनगर और नल्गोंडा ज़िलों की पूर्वी सीमा पर स्थित है। इसकी पहाड़ियाँ लगभग 140 किमी तक उत्तर-दक्षिण दिशा में कोरोमंडल तट से समानांतर और कृष्णा नदी और पेन्ना नदी के बीच खड़ी हैं। 1100 मीटर (3608 फुट) ऊँचा भैरानी कोंडा इसका सबसे ऊँचा पर्वत है।